Z A P I S N I K

s 9. sjednice Vijeća Mjesnog odbora Špansko-sjever, održane
 25. siječnja 2022. 
u prostorijama MO, Trg Ivana Kukuljevića 9
s početkom u 18:00 sati 


NAZOČNI ČLANOVI VIJEĆA: Marko Brkljačić, Krešimir Čukman, Tomislav Dubravčić,  Nada Mihalić, Jasmina Hamer, George Olujić, Dominko Filipović, Lenka Popović i Željko Mirković
	
Predsjedava: Krešimir Čukman, predsjednik Vijeća 

Zapisnik vodi: Nada Mihalić, članica Vijeća

Predsjednik je otvorio sjednicu i  pozdravio prisutne članove Vijeća.

Predsjednik konstatira da je nazočno svih 9 članova Vijeća, što znači da Vijeće može pravovaljano odlučivati.

Predsjednik je dao na usvajanje tekst Zapisnika s 8. sjednice Vijeća Mjesnog odbora Špansko-sjever.
Vijeće je prihvatilo Zapisnik s 8. sjednice Vijeća Mjesnog odbora Špansko-sjever sa 9 glasova „za“ .

 
Predsjednik je predložio slijedeći dnevni red:


    DNEVNI RED

1. Prijedlog zaključka o usvajanju Financijskog plana Mjesnog odbora Špansko-sjever za 2022. godinu
2. Prijedlog zaključka o usvajanju Plana malih komunalnih akcija Mjesnog odbora Špansko-sjever za 2022. godinu
3. Prijedlog zaključka o postavljanju stupića ispred pješačke staze na trgu Ivana Kukuljevića ispred broja 4-5
4. Prijedlog zaključka o postavljanju stupića u ulici Dobriše Cesarića 37-53
5. Prijedlog zaključka o postavljanju stupića na sniženom kolničkom ulazu na plac sa strane Šoljanove
6. Prijedlog zaključka o postavljanju klupica u ulici Nikole Pavića
7. Prijedlog zaključka o izvješću VGČa u vezi psećeg parka
8. Prijedlog zaključka o izvješću VGČa u vezi terasa na trgu Ivana Kukuljevića
9. Informacije, pitanja i prijedlozi.


Prisutni su dnevni red jednoglasno prihvatili.


Ad 1. Prijedlog zaključka o usvajanju Financijskog plana Mjesnog odbora Špansko-sjever za 2022. godinu

Predsjednik  Krešimir Čukman upoznao je prisutne sa točkom dnevnog reda.
Prisutni su sa 9 glasova „za“ donijeli


ZAKLJUČAK

Vijeće Mjesnog odbora Špansko-sjever usvaja financijski plan Mjesnog odbora Špansko-sjever za 2022. godinu. 


Ad 2. Prijedlog zaključka o usvajanju Plana malih komunalnih akcija Mjesnog odbora     Špansko-sjever za 2022. godinu

Predsjednik  Krešimir Čukman upoznao je prisutne sa točkom dnevnog reda.
Prisutni su sa 9 glasova „za“ donijeli

                                                            ZAKLJUČAK

Vijeće Mjesnog odbora Špansko-sjever usvaja plan malih komunalnih akcija Mjesnog odbora Špansko - sjever za 2022. godinu.
Ad 3. Prijedlog zaključka o postavljanju stupića ispred pješačke staze na trgu Ivana Kukuljevića ispred broja 4-5

Predsjednik  Krešimir Čukman upoznao je prisutne sa točkom dnevnog reda.
Prisutni su sa 9 glasova „za“ donijeli

[bookmark: _GoBack]                                                            ZAKLJUČAK

Vijeće Mjesnog odbora Špansko-sjever suglasno je sa zahtjevom stanara da se ispred broja 4-5 na trgu Ivana Kukuljevića ispred pješačke staze postavi stupić kako auti ne bi mogli parkirati te pješaci slobodno prolaziti, a pogotovo mame sa kolicima.


Ad 4. Prijedlog zaključka o postavljanju stupića u ulici Dobriše Cesarića 37-53

Predsjednik  Krešimir Čukman upoznao je prisutne sa točkom dnevnog reda.
Prisutni su sa 9 glasova „za“ donijeli

                                                            ZAKLJUČAK

Vijeće Mjesnog odbora Špansko-sjever suglasno je sa stanarima ulice Dobriše Cesarića da se na brojevima 37-53 na požarne prilaze postave niski stupići koji bi sprječavali automobile da parkiraju, a dovoljno niske da vatrogasna i ostala službena teretna vozila mogu prolaziti.
Naime unatoč upozorenjima, znakovima i kaznama ljudi opetovano parkiraju na požarnim putovima.


Ad 5. Prijedlog zaključka o postavljanju stupića na sniženom kolničkom ulazu na plac sa strane Šoljanove

Predsjednik  Krešimir Čukman upoznao je prisutne sa točkom dnevnog reda.
Prisutni su sa 9 glasova „za“ donijeli

                                                            ZAKLJUČAK

Vijeće Mjesnog odbora Špansko-sjever zahtjeva  da se na novom sagrađenom vatrogasnom prilazu na ulazu na plac sa Šoljanove postave niski stupići koji bi onemogućili svakodnevno parkiranje osobnih automobila čak i na biciklističku stazu, a istovremeno ne bi smetali vatrogasnim i sličnim vozilima.


Ad 6. Prijedlog zaključka o postavljanju klupica u ulici Nikole Pavića

Predsjednik  Krešimir Čukman upoznao je prisutne sa točkom dnevnog reda.
Prisutni su sa 9 glasova „za“ donijeli

                                                            ZAKLJUČAK

Vijeće Mjesnog odbora Špansko-sjever suglasno sa stanarima ulice Nikole Pavića brojevi od 11-19 da se ispred ulaza u garažu ( da nije ljudima pod prozorima) postave klupice.
Naime nigdje u toj ulici niti jedne klupice kako bi stariji stanovnici mogli sjesti ispred svoje zgrade.


Ad 7. Prijedlog zaključka o izvješću VGČa u vezi psećeg parka

Predsjednik  Krešimir Čukman upoznao je prisutne sa točkom dnevnog reda.
Prisutni su sa 9 glasova „za“ donijeli

                                                            ZAKLJUČAK

Vijeće Mjesnog odbora Špansko-sjever traži izvješće od VGČ u vezi psećeg parka.
Naime stanari susjedne zgrade učestalo zovu, a neki se i prijete rezanjem ograde, te pitaju kakvi su nam planovi i kada namjeravamo riješiti njihov problem tj. maknuti taj park.


Ad 8. Prijedlog zaključka o izvješću VGČa u vezi terasa na trgu Ivana Kukuljevića

Predsjednik  Krešimir Čukman upoznao je prisutne sa točkom dnevnog reda.
Prisutni su sa 9 glasova „za“ donijeli

                                                            ZAKLJUČAK

Vijeće Mjesnog odbora Špansko-sjever na zahtjev stanara traži uvid u najam svih terasa na trgu Ivana Kukuljevića za 2022. godinu.

Ad 9. Informacije, pitanja i prijedlozi.

Prema izjavi nekih članova Mjesnog odbora Špansko-sjever konstatirano je da nisu pozvani na svečani početak radova na izgradnji proširenja školskog prostora u Osnovnoj školi Antuna Kovačića na lokaciji Mjesnog odbora Špansko-sjever. Predsjednik K.Čukman izvjestio je članove da nije upućen tko je pozvan, a tko nije.


Sjednica je završila u 19:45 sati
			

		
KLASA: 024-08/22-003/23
URBROJ: 251-13-11-14-22-2
Zagreb, 25. siječnja 2022.

